હાલ પાલિકામાં કુલ ૫૨ પૈકીના ૨૫ સભ્યોના સંખ્યાબળ સાથે કોંગ્રસની બોડી સત્તામાં છે તો ભાજપ પાસે ૨૦ સભ્યો હતા જોકે હવે છ બેઠકો પર વિજયને પગલે સત્તા પરિવર્તનના એંધાણ પણ વર્તાઈ રહયા છે અને કોંગ્રેસને સત્તા જાળવી રાખવા જીત જરૂરી હતી. પરંતુ વોર્ડ નં.૧માંથી શહેર કોંગ્રેસ પ્રમુખે મેદાનમાં ઝંપલાવ્યું હતું. જેને પણ હારનો સામનો કરવો પડ્યો હતો. વોર્ડ નં– ૬માં ભાજપના ઉમેદવાર મીનાબેન અનિલભાઈ હડીયલને ૨૯૪૬, સુરભીબેન મનીષભાઈ ભોજાણીને ૨૭૮૧ અને હનીફભાઈ મોવરને ૨૬૨૩ મળ્યા હતા. જ્યારે સામાંપક્ષે કોંગ્રેસના ગુણવંતીબેન પરમારને ૧૦૫૯, જયદીપભાઈ કણઝારિયાને ૧૦૩૯, અને ભાવનાબેન સારલાને માત્ર ૮૫૭ મત મળ્યા હતા.